Det var takket være et opmærksomt vidne, at fire østeuropæere tirsdag aften blev anholdt for tyveri og indbrud. Vidnet - en beboer på Astrupvej i Hadsund - lagde mærke til en udenlandsk varebil, der holdt parkeret på vejen med en trailer, som havde en anden bil i. Beboeren tilkaldte politiet, der hurtigt ankom til stedet. Ved varebilen stod de fire østeuropæiske mænd, der blev anholdt, fordi det viste sig, at bilen var læsset med kædesave og buskryddere, som stammede fra et indbrud.

Referat:
Fire østeuropæiske mænd blev tirsdag aften anholdt i Hadsund med en masse stjålne kædesave og buskryddere. 